Colette L. Brix (DF), 2009-02-03:
Danmark har et imponerende højt antal turismeovernatninger.
Således er der flere udenlandske overnatninger i Danmark end i Sverige og Norge tilsammen, til trods for at der ingen vintersæson er i Danmark.
Det svage fald på 1,5 pct. om året i udenlandske overnatninger de sidste år er derfor et meget højt niveau.
Samtidig har indenlandske overnatninger mere end kompenseret for tilbagegangen i de udenlandske overnatninger.
Tilbage står dog, at Danmark over en 10-års-periode har mistet udenlandske turistovernatninger, ikke mindst fra tyskere.
På 10 år har vi mistet 4 millioner tyskere, og det kan mærkes.
Jeg vil gerne rose ministeren for en grundig analyse af dansk turisme i redegørelsen til Folketinget.
Den giver et meget sobert og nuanceret billede af dansk turisme og er et godt udgangspunkt for en diskussion af, hvordan vi styrker turismeerhvervet.
Der har i debatten været meget opmærksomhed om det faldende antal udenlandske overnatninger fra ikke mindst Tyskland, som over 60 pct. af de udenlandske overnatninger kommer fra.
I den nye strategi for dansk turisme er der fremlagt nogle meget ambitiøse vækstmål, hvor der regnes med en samlet årlig vækst på 2,3 pct.
Den samme udvikling ser vi overalt i EU, også i de lande, som vi skal have turisterne fra.
Det er flot at have så ambitiøse mål, men det må ikke betyde, at når vi efterfølgende ser lavere vækst, er strategien blevet en fiasko.
Jeg tror, at vi i lyset af finanskrisen, recessionen og det trods alt imponerende høje niveau for udenlandske overnatninger skal være glade, hvis vi samlet kan holde skindet på næsen.
Vi glemmer f.eks. ofte, at Danmark også kan være et rejsemål for danskere.
Og så skal vi nok passe på ikke at undervurdere det måske vigtigste af alt, nemlig vejret, og at vi trods alt kun har én attraktiv sæson, nemlig sommermånederne.
Det kan vi jo selvfølgelig ikke gøre så meget ved, men her i Folketinget kan vi påvirke de overordnede rammevilkår for turismen, som jo er en forudsætning for, at man kan klare sig i den internationale konkurrence og kan få økonomien til at hænge sammen.
I den nye strategi nævnes der også nedsættelsen af et tværministerielt udvalg, som skal bidrage til at fremme turismens konkurrence- og produktionsvilkår.
Det er et spændende og højst relevant forslag, som vi i Dansk Folkeparti derfor støtter.
Der må derfor nedsættes en arbejdsgruppe eller et udvalg.
Der nævnes også visumreglerne, men det har altså kun betydning for en meget begrænset del af turismen.
Og reglerne er i øvrigt de seneste år blødt op med bl.a. rejsebureauordninger i Indien, Kina og Ukraine.
I bl.a. Sverige og Tyskland, som vi jo konkurrerer hårdt med, er der fuldt momsfradrag.
Denne skævvridning er med til, at konferencer og messer placeres netop i Sverige og Tyskland og desværre ikke i Danmark.
Repræsentationsudgifter som middage, underholdning, rejser, udflugter og ferieophold kan også kun fratrækkes med en fjerdedel.
Når det gælder feriehuse, er fradraget også lavt.
I dag er det på 7.000 kr., hvilket gør det svært at få økonomien til at hænge sammen, og derfor er det svært at få folk til at leje deres sommerhuse ud.
Det er heller ikke muligt at fratrække udgifter til udskiftning af et komfur, køleskab eller fryser, hvis man lejer sin bolig ud, men til gengæld kan reparationer trækkes fra.
Det betyder, at der er mere økonomi i at beholde gamle, udslidte og fråsende maskiner.
Ved opvarmning af værelser betales der i dag den højeste energiafgift, selv om opvarmningen er en del af driften og ikke blot er rumopvarmning.
Det er jo en forudsætning for at kunne leje hotelværelser og boliger ud, at de er varmet op.
Derfor burde der kun betales afgift efter den almindelige takst, som andre virksomheder betaler - let proces.
Når det gælder markedsføringen af Danmark, skal vi sørge for, at alle i turisterhvervene får gavn af markedsføringen.
Derfor skal vi også se på, om vi har den rette prioritering.
Måske skal vi fordele midlerne bedre og samle pengene.
Til sidst vil jeg gerne nævne de administrative byrder, som også belaster turismen, som f.eks. specielle miljøkrav og kontrol med feriehuse, når det gælder sikringsudstyr.
Vores forslag er derfor, at rammevilkårene for hele turismeerhvervet skal analyseres nærmere.
Det gælder også mulighederne for at få tilskud fra bl.a. puljerne til innovation og produktudvikling.
Det må være et rimelig klart krav, at turismeerhvervet har de samme vilkår, som resten af erhvervslivet og udenlandske konkurrenter har.
Ellers kan det slet ikke lade sig gøre at få mere vækst i erhvervet.
Vi tror ikke, at vi kan ændre på disse forhold på én gang, men at det kan ske over en længere årrække.
I første omgang må vi have et overblik over, hvor rammevilkårene for turismeerhvervet er skæve.